**Параналска опсерваторија** — астрономска опсерваторија на ридот Паранал, 120 км јужно од градот Антофагаста, Чиле. Сместена е на надморска височина од 2.635 м и ја опслужува Европската јужна опсерваторија. Најголемиот телескоп е наречен Многу голем телескоп (VLT) и е составен од четири посебни телескопи со пречник од 8,2 м. Покрај ова, со заедничко сосредочување на нивната светлина, четирите телескопи сочинуваат петти инструмент, наречен Интерферометар на Многу големиот телескоп (*Very Large Telescope Interferometer*, VLTI). Во состав на VLTI (1,8 м) влегуваат и четири помошни телескопи за да може да работи кога главните телескопи се зафатени.

Во комплексот се наоѓа и Извиден телескоп на VLT (*VLT Survey Telescope*) со пречник од 2,6 м, како и телескопот VISTA со пречник од 4,0 м и пошироки видни полиња за рамномерно извидување на големи небесни подрачја.

Телескопи
---------

### Многу голем телескоп

Главна статија: Многу голем телескоп
Многу големиот телескоп (*Very Large Telescope*, VLT) се состои од четири телескопи со пречник од 8,2 м што работат на видлива и инфрацрвена светлина. Овие, заедно со помалите помошни телескопи, се здружуваат и се создава оптички интерферометар извесни ноќи од годината. Сите телескопи со пречник од 8,2 м имаат адаптивна оптика и целосен прибор од инструменти.

### Извиден телескоп VISTA

**VISTA** (*Visible & Infrared Survey Telescope for Astronomy*, „Телескоп за видливо и инфрацрвено астрономско извидување") телескоп со пречник од 4,0 м и широко видно поле, чоја особена задача е да прави инфрарвени извидувања на небото. Изграден е блиску до VLT со здружени напори на 18 британски универзитети под водство на Лондонскиот универзитет „Кралица Марија". Отворен е во декември 2009 г.

### Извиден телескоп на VLT (VST)

Извидниот телескоп на VLT (*VLT Survey Telescope*, VST) е телескоп со пречник од 2,6 м и широкополски снимач предвиден како помагало на VLT.

Други објекти
-------------

Покрај телескопите, контролните објекти и помошните згради, Параналската опсерваторија има и живеалиштен дел наречен „ЕСО Хотел" (*ESO Hotel*), каде е сместен научниот кадар и гостите. Оддалечен е на 3 км од телескопите и лежи на место 200 м пониско од нив. Половина од живеалиштниот дел е вграден во самата планина, а бетонските делови се обоени за да се вклопуваат во околните предели. Покрај станови, во него има вежбалница, базен, ресторан и две градини. Украсувач на градбата е чиленаскиоот архитект Паула Гутјерез Ерландсен, Маркиза од Пика.

Галерија
--------

* Главен приод кон опсерваторијааГлавен приод кон опсерваторијаа
* Опсерваторијата и живеалиштатаОпсерваторијата и живеалиштата
* Воздушен погледВоздушен поглед
* Опсерваториската платформаОпсерваториската платформа
* ИнструментиИнструменти
* Платформата на квечеринаПлатформата на квечерина
* Поглед на средиштето на Млечниот Пат со ласерска водилкаПоглед на средиштето на Млечниот Пат со ласерска водилка
* Забрзана ноќна снимка на опсеравторијата. Во средината најгоре се забележуваат Магелановите Облаци

Кружна панорама на небото над опсерваторијата

Поврзано
--------

|  |  |
| --- | --- |
| Ризница | „Параналска опсерваторија" на Ризницата ? |

* Европска јужна опсерваторија
* Ла Сиља
* Многу голем телескоп
* Европски исклучително голем телескоп

Наводи
------

1. ↑  „Paula Gutiérrez Erlandsen - Historia". Архивирано од изворникот на 2018-03-20. Посетено на 2014-12-31.

Надворешни врски
----------------

* Европска јужна опсерваторија (ESO) (англиски)
* Интерферометрија — ESO (англиски)